I. Correspon a aquesta Comissió Jurídica Assessora dictaminar preceptivament els projectes de reglaments o disposicions de caràcter general que es dictin en execució de les lleis o les seves modificacions (article 3.1 del Text refós de les seves lleis reguladores aprovat pel Decret legislatiu 1/1991 de 25 de març).
El Projecte de decret pel qual s'aprova el Reglament de provisió de llocs de treball del Cos de Mossos d'Esquadra –sotmès a consulta d'aquesta Comissió– desenvolupa el capítol III (relació de llocs de treball i provisió dels llocs) del títol segon (de l'organització i l'estructura) de la Llei 10/1994 d'11 de juliol de la policia de la Generalitat-Mossos d'Esquadra.
El desplegament es refereix a la provisió de llocs de treball però no regula altres qüestions connexes: relacions de llocs de treball sistemes d'accés o ingrés promoció interna o carrera professional (grau personal i nivells).
El nostre sistema normatiu no condiciona la forma d'emanació dels reglaments de desenvolupament; aquests es poden dictar d'una manera unitària o dividida.
Si bé des d'un punt de vista de tècnica normativa hagués estat desitjable que un únic reglament regulés la relació funcionarial dels membres del Cos de Mossos d'Esquadra per les raons d'operativitat o urgència al·legades en l'expedient es considera admissible la proposta parcial formulada sense perjudici que després d'un més llarg procés d'estudi s'adopti una millor solució normativa.
L'habilitació per dictar disposicions de caràcter general ha de provenir d'una norma amb rang de llei i la regulació reglamentària cal que es produeixi en estricta funció d'allò que disposa la Llei i en coherència amb la matèria.
En aquest cas la disposició final de la Llei 10/1994 estableix que és facultatiu el Govern de la Generalitat i si s'escau la persona titular del Departament de Governació per fer el desplegament reglamentari d'aquesta Llei.
El Projecte de decret no planteja cap problema en relació amb la competència de la Generalitat exercida a nivell legal en la Llei 10/1994 i en l'anterior Llei 19/1983 de 14 de juliol que va crear la seva Policia.
El Reglament es limita a desenvolupar aquests textos legals.
La tramitació del Projecte de decret (resumida en l'antecedent 3 d'aquest Dictamen) ha complert correctament les exigències d'elaboració de les disposicions de caràcter general previstes en els articles 63 64 i 65 de la Llei 13/1989 de 14 de desembre d'organització procediment i règim jurídic de l'Administració de la Generalitat.
L'article 53 de la Llei 10/1994 exigeix un requisit formal addicional als previstos amb caràcter general en el procediment d'elaboració dels reglaments en determinar que una de les funcions del Consell de la Policia (òrgan de representació prioritària de la Generalitat i dels membres del Cos de Mossos d'Esquadra –article 52–) és l'emissió d'informe previ i preceptiu sobre els projectes de disposicions de caràcter general relatius a les matèries a què es refereix aquest article (apartat e) –entre d'altres les que afecten l'estatut professional (apartat c) i la política de personal del Cos (apartat g)–.
La infracció d'aquest tràmit hagués viciat de nul·litat el Projecte de decret però en l'expedient remès a aquesta Comissió Jurídica Assessora consta que el Projecte de decret ha estat informat pel Consell de Policia (antecedent 3 d'aquest Dictamen) favorablement pels representants de l'Administració i desfavorablement pels de les organitzacions sindicals de la policia autonòmica.
L'objecte d'aquest Dictamen comprèn la comprovació que el Projecte de reglament no vulnera els preceptes d'una disposició de rang superior (article 51 de la Llei 30/1992 de 26 de novembre).
Per a aquesta comprovació és necessari establir el marc normatiu en què la proposta s'insereix que si es tracta de normes de rang legal constitueix un nucli de disposicions intangibles pel reglament que en cap cas no pot contradir-les però que tampoc no es pot limitar a reproduir-les sinó que les ha de prendre com una directriu interna predeterminadora d'un contingut consistent en noves normes de desenvolupament sobre supòsits de fet no regulats en la Llei i que responguin als mateixos criteris i principis legislatius segons té declarat aquesta Comissió (Dictamen 92/94).
El respecte als principis de legalitat i jerarquia normativa (recollits per l'article 9.3 de la Constitució) fa que les normes reglamentàries no puguin anar més enllà de la norma de caràcter legal que desenvolupen (dictàmens 28/90 47/90 70/91 i 75/91).
La Llei 10/1994 estableix el marc normatiu següent: "Els membres del cos de Mossos d'Esquadra són funcionaris de carrera de la Generalitat i es regeixen pel que estableixen l'Estatut d'autonomia la Llei de creació de la Policia Autonòmica la Llei present i les normes que la despleguen i amb caràcter supletori la Llei orgànica de forces i cossos de seguretat en allò que no sigui d'aplicació directa i la normativa en matèria de funció pública de la Generalitat" (art. 17).
"La Generalitat –diu l'EAC– podrà crear –i així ho ha fet mitjançant la Llei 19/1983 de 14 de juliol– una Policia Autònoma en el marc del present Estatut i en allò que no estigui específicament regulat en el de la Llei orgànica prevista a l'article 149.1.29 de la Constitució" (article 13.1).
La Llei 19/1983 es va limitar a crear la Policia Autonòmica i no conté en l'article únic normes referents a la matèria objecte de nou reglament.
Aquest precepte recollit en l'article 1.1 del Projecte de reglament és d'aplicació directa (disposició final segona de l'esmentada Llei).
A més de les normes del capítol III del títol segon de la Llei 10/1994 el Projecte de reglament regula també el desenvolupament dels articles 18.2 i 28 de l'esmentada Llei no inclosos en el seu capítol III però compresos en la matèria objecte de la nova normativa.
La funció pública de la Generalitat està regulada en la Llei 17/1985 de 23 de juliol modificada per la Llei 9/1994 de 29 de juny.
Aquesta normativa i el seu desenvolupament actual –inclòs el projectat en estudis recents– ha estat seguida en la redacció d'alguns dels nous preceptes reglamentaris la qual cosa és encertada.
La presentació del Projecte de reglament (versió tramesa a consulta) amb l'addició a continuació dels seus preceptes de la concordança amb concrets preceptes legals o reglamentaris ha facilitat la comprovació que el nou text s'ajusta a la normativa que desenvolupa.
Es formulen al Projecte de reglament les observacions següents que en no ser essencials no obsten a la seva aprovació d'acord amb aquest Dictamen:
A) A continuació de la paraula Decret després del preàmbul caldria inserir un article amb el contingut següent:
S'aprova el Reglament de provisió de llocs de treball del Cos de Mossos d'Esquadra que s'insereix a continuació".
B) Malgrat que s'ha suprimit en l'article 4 la menció del Departament de Governació caldria dir "Registre General de Personal de la Generalitat".
C) L'article 13 parla una vegada de "canvi de localitat" i altra de "canvi de residència".
Convindria unificar el concepte malgrat que la Llei 10/1994 incorre en la mateixa duplicitat.
D) Caldria reconsiderar la possibilitat –art. 20.2– de proposar que es declari deserta la provisió malgrat l'existència de candidats que reuneixin els requisits mínims exigits si cap d'ells es considera idoni per al lloc.
La idoneïtat ha d'estimar una exigència mínima; en altre supòsit obriria el pas a una apreciació subjectiva inadmissible.
E) Encertadament s'han suprimit en l'article 24 la possibilitat d'aconseguir una millor utilització de recursos humans i les raons d'urgència (que figuraven en una primera versió) com a causes de redistribució d'efectius.
F) En la Llei 10/1994 la comissió de serveis no pot durar més de dos anys (art. 36).
Per tant és admissible que es digui en l'article 26.2 que aquestes comissions de serveis "tenen una durada d'un any prorrogable per un altre".
Sobre la substitució de canvi de residència (que figurava en una primera versió) per canvi de localitat reiterem allò dit en l'observació E (article 13).
G) Les destinacions forçoses tenen en la Llei 10/1994 una durada màxima de dos anys (article 38.3).
És per tant admissible dir (art. 27.3) que els trasllats forçosos tenen una durada d'un any prorrogable per un altre.
La Llei en aquest cas parla de canvi de residència; el Projecte de reglament de canvi de localitat.
H) La primera versió del Projecte de reglament atribuïa el canvi d'adscripció de llocs de treball al secretari general del Departament; ara (art. 29.1) s'atribueix al titular del Departament que és el conseller al que correspon la direcció del Departament (article 11 de la Llei 13/1989 de 14 de desembre).
I) Les disposicions addicionals i les transitòries caldria que tinguessin una numeració correlativa pròpia en ordinals expressats en lletra.
De nou es parla en forma no massa correcta del titular del Departament (disposició addicional 2).
Una vegada considerades les observacions formulades en el fonament jurídic IV d'aquest Dictamen es pot proposar al Govern per a la seva aprovació el Projecte de decret pel qual s'aprova el reglament de provisió de llocs de treball del Cos de Mossos d'Esquadra.